OpenLLM-France/wikimedia huggingface dataset:
# Baktoid Armor Workshop

Baktoid Armor Workshop Star Warseko fikziozko unibertsoan gerra armak eraikitzen zituen enpresa bat zen.
Galaxia osoan zehar zegoen enpresa armamentistikorik garrantzitsu eta boteretsuenetako bat zen. Konpainia honen bulego nagusiak Metalorn planetan zeuden, galaxian zehar eskulangintza zentruak zituelarik. Planetarik garrantzitsuenetako batzuk Ord Lithone, Ord Cestus, Telti, Balmorra eta Geonosis ziren. Azken planeta honek esangura handia izan zuen, bertako biztanleek (geonosiarrek) Antzinako Errepublika Galaktikoaren gudu droide ezagunenetako baten diseinuan lagundu baitzuten.
Nabooko gudua gertatu baino urte batzuk lehenago, Baktoidek bere mendeko beste enpresa bat sortu zuen: Baktoid Automata. Enpresa honek soilik gudu droideak eraikiko zituen, tankeak bere "ahizpa nagusia"ri utziz.
Klon Gerretan zehar, Baktoid Automata gudu droideak eraikitzeaz arduratu zen lehen aipaturiko planeta guztietan eta Baktoid Armor Workshopek AATak eta MTTak bezalako tanke indartsuak eraikitzen jarraitu zuen.
Klon Gerretan, enpresa handi honetako presidenteak Wat Tamborren aurrean erantzuten zuen, Tekno Batasunaren presidentea zena (Baktoid barnean zuen erakundea). Wat Tamborrek plan maltzur bat abian jartzea erabaki zuen eta ohiko gudu droideak hobetu zituen eta milaka gudu super droide sortzen hasi zen. Eredu berri hauek lehen aldiz Geonosiseko guduan agertu ziren, non oraindik erabiltzen ziren makina zaharrak baino indartsuagoak eta erresistenteagoak zirela frogatu zuten.

## Kanpo estekak

* Datuak: Q8240367
# Baku

Baku (azerbaijaneraz: Bakı, IPA: bɑˈcɯ) Azerbaijango hiriburua da. Apsherongo penintsularen hegoaldean dago, Kaspiar Itsasoaren ertzean. Duela 1.500 urte sortu zen eta gaur egun inguruko petrolio-gune garrantzitsuena da.

## Klima

Datu klimatikoak (Baku) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 6.6 | 6.3 | 9.8 | 16.4 | 22.1 | 27.3 | 30.6 | 29.7 | 25.6 | 19.6 | 13.5 | 9.7 | 18.1 |
| Batez besteko tenperatura (ºC) | 4.4 | 4.2 | 7.0 | 12.9 | 18.5 | 23.5 | 26.4 | 26.3 | 22.5 | 16.6 | 11.2 | 7.3 | 15.1 |
| Batez besteko tenperatura minimoa (°C) | 2.1 | 2.0 | 4.2 | 9.4 | 14.9 | 19.7 | 22.2 | 22.9 | 19.4 | 13.6 | 8.8 | 4.8 | 12.0 |
| Pilatutako prezipitazioa (mm) | 21 | 20 | 21 | 18 | 18 | 8 | 2 | 6 | 15 | 25 | 30 | 26 | 210 |
| Prezipitazio egunak (≥ 0.1 mm) | 6 | 6 | 5 | 4 | 3 | 2 | 1 | 2 | 2 | 6 | 6 | 6 | 49 |
| Eguzki orduak | 89.9 | 89.0 | 124.0 | 195.0 | 257.3 | 294.0 | 313.1 | 282.1 | 222.0 | 145.7 | 93.0 | 102.3 | 2207.4 |
| Iturria: ||||||||||||||

## Pertsona ezagunak

* Mstislav Rostropovitx (1927-2007), biolontxelo jolea.
* Gari Kasparov (1963-), xake jokalaria.
* Aziza Mustafa Zadeh (1969-), abeslari eta musikaria.
* Dilara Kazimova (1984-), abeslaria.

## Argazkiak

* Bakuko badia
* Hiriko alde zaharra (Icheri Sheher)
* Nizami kalea
* Eliza luteranoa
* Flame dorreak eta hiriaren ikuspegiaFlame dorreak eta hiriaren ikuspegia

## Hiri senidetuak

| Dakar (1967tik) Napoli (1972tik) Basra (1972tik) Sarajevo (1975etik) Houston (1976tik) | Dakar (1967tik) Napoli (1972tik) Basra (1972tik) Sarajevo (1975etik) Houston (1976tik) | Bordele (1979tik) Tabriz (1980tik) Izmir (1985etik) Vũng Tàu (1985etik) Hononulu konderria (1990etik) | Bordele (1979tik) Tabriz (1980tik) Izmir (1985etik) Vũng Tàu (1985etik) Hononulu konderria (1990etik) |

## Erreferentziak

* ↑ Euskaltzaindia. Anatoliako eta Hego Kaukasoko toponimia. .
* ↑ http://worldweather.wmo.int/007/c00018.htm World Weather

## Kanpo estekak

* Hiriko gobernuaren webgunea.
* Datuak: Q9248
* Multimedia: Baku / Q9248
# Bakuko Olinpiar Estadioa

Bakuko Olinpiar Estadioa (azerbaijaneraz: Bakı Olimpiya Stadionu) Azerbaijango hiriburuan dagoen futbol estadio bat da. 2015eko martxoaren 6an inauguratu zuten eta 69.870 ikusleentzako edukiera du. Herrialdeko estadiorik handiena da.
Gaur egun, lehen Tofiq Bahramov Estadio Errepublikanoan aritzen zen Azerbaijango futbol selekzio nazionalaren egoitza eta jokalekua da.

## Kanpo estekak

* Datuak: Q2612138
* Multimedia: Baku Olympic Stadium / Q2612138
# Bakuko kale zirkuitua

Bakuko kale zirkuitua, Azerbaijango Baku hiriburuan dagoen motor kale lasterketa zirkuitu bat izan da. Bertan, 2016tik 1 Formulako Azerbaijango Sari Nagusia ospatzen da, eta 2017tik Europako Sari Nagusia.

## Ikus gainera

* 1 Formulako zirkuituak

## Kanpo estekak

* Datuak: Q17004958
* Multimedia: Baku Street Circuit / Q17004958
# Bakum

Bakum Alemaniako udalerria da. Saxonia Beherea estatuan dago, [[Vechta barrutia|Vechta]] barrutian. 2014an 5.920 biztanle zituen 78,72 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q657321
* Multimedia: Bakum / Q657321
# Bakuometro

Bakuometroa esparru itxi baten presioa neurtzeko inguruko presio atmotsferikoa baino txikiagoa denean erabiltako gailua da. Bakuometroak zuzeneko eta zeharkako neurketakoak izan daitezke. Lehenengoetan solidoen deformatzekoak (Bourdonekoa eta mintzakoa adibidez) eta hidrostatikoak (likido zutabe eta pendular dorrea) daude. Bigarren motakoetan McLeod, termikoa, ionizazio neurgailua, molekularra eta akustikoa daude, presio funtziopeko propietate fisiko zehatz bat neurtzeko balio dutenak.
* Torricelliren merkuriozko barometroa
* McLeod bakuometroaren ikurra ISO 3753-1977 (E) arauaren arabera
* McLeod bakuometroaren funtzionamendua
* Mintza motako manometroa
* Bourdon bakuometroa

## Kanpo estekak

* Datuak: Q3553151
ieaKimika laborategiko tresneria :
# Azagrako gaztelua

Azagrako gaztelua Nafarroa Garaiko Ebroko Erriberako Azagra udalerrian kokatutako gaztelu bat da. Erdi Aroan, gaztelu honek eta haitzean induskatutako kobazulo batzuek babestu zuten Azagra. Haitzulo horiek babes-gordailu gisa erabiltzen ziren gerra gertatuz gero. Aro Modernoan abandonatua izan ondoren, 1920ko hamarkadan eraitsia izan zen, luizi arriskuagatik, egitura guztia herriaren gainera eroriz.

## Historia

1265ean defentsa talde hau Semeno Peritz Azagraren ardurapean zegoen. Geroago, 1276an, Lope Gontzalitz Andosillak omenaldia egin zion Joana I.a erreginari, Imbert de Belpuchen eskuetan. 1280an, Ramiro Gil Lerin alkaide gisa agertzen da, eta 8 libera, 20 kahitze gari eta herriko labearen zerga jasotzen zituen. 1300. urte inguruan Remiru Martinitz Arroitz agertzen da, bere seme Gartzea Ramiritz Arroitz oinordekoa, 1321ean 6 libera eta 30 kahitzeko esleitu zizkiona. Merinoak 1357an jakinarazi zion harrerari Juan Fernández de Roses alkaidea gazteluan bizi zela bere konpainiekin, eta ikuskapen horiek aldizka egiten ziren, arduragabekeriarik gerta ez zedin. 1371n Jimeno Martínez de Medrano guardiak 8 libera eta 40 kajitze zituen. Karlos III.a Nobleak Diego Perez de Mirafuentesen (Mueseko kaparea) esku utzi zuen alkatetza 1387an.
1430ean, Gaztelaren aurkako gerra zela eta, Pedro Martinez Amatriain gaztelua defendatu zuen, Vianako Printzearen maisu-ostatua, 3 arma-gizonekin eta 10 baleztarirekin. Urte horretan bertan, Joan II.a erregeak herriari eman zion gotorlekua, primiziaren emaitzaz konpon zezaten. 1455ean García de Falces alkaidea zen.
Hiribildua eta gaztelua Piarres Azkoiengoak bahituran eman zizkien gaztelarrei, handik Nafarroari kalterik egingo ez ziotela bermatzeko eskatuz. Bestalde, kontraforua izanez gero, ahaleginak gaztelarrak bota beharko lituzkeela erabaki zen.
XVI. mendearen lehen urteetan, jaurerria Isabel Foixkoa andrearena zen, Piarres Azkoiengoaren alarguna, eta 1503-1505ean, aipatu andrearen albazeek gaztelua konpontzeko egindako gastuak kontuan hartu ziren. Lehenago, Leringo kondearena izan zen, eta Joanes III.a Nafarroakoak konfiskatu egin zion, Azkoiengo kondeari emateko, agramontar leial gisa. 1511n Alonso Azkoiengoa jauna, San Estebango kondea, jaurerriaren titularra zen. Fernando Katolikoak Nafarroa konkistatu zuenean, Erresumaren gotorlekuei buruzko isilpeko txosten batek Azagrako hiribildua eta Faltzesko markesaren dorre gotorra biltzen zituen.
Gazteluko dorre zaharra, defentsarako hormen aztarna batzuekin, hiribilduaren jabe izan zen 1874 arte, haitzaren luizi batean desagertu zen arte. Gazteluko sotoetan XIV. mendeko aulki bat eta beste objekturen bat aurkitu ziren, gaur egun Nafarroako Museoan kontserbatuta daudenak.

## Erreferentziak

* Nafarroako Entziklopedia Handia | AZAGRA. (Noiz kontsultatua: 2022-01-09).

## Ikus, gainera

* Azagra
* Ebroko Erribera
* Nafarroako Erresuma

## Kanpo estekak

* Datuak: Q112862045
# Azad Kaxmir

Azad Kaxmir (urduz: آزاد جموں و کشمیر‎, Azad Jammu o Kashmir, "Kaxmir Askea") Pakistango ipar-ekialdeko eskualde autonomo bat da. Mugakide ditu ekialdean Indiako Jammu eta Kaxmir, mendebaldean Khyber Pakhtunkhwa, iparraldean Gilgit-Baltistan eta hegoaldean Punjab. Hiriburua Muzaffarabad den arren, hiri nagusia Mirpur du.

## Banaketa administratiboa

| Banaketa | Barrutia | Azalera (km²) | Biztanleria (1998) | Hiriburua |
| Mirpur | Bhimber | 1,516 | 301,633 | Bhimber |
| | Kotli | 1,862 | 563,094 | Kotli |
| | Mirpur | 1,010 | 333,482 | Mirpur |
| Muzaffarabad | Muzaffarabad | 2,496 | 638,973 | Muzaffarabad |
| | Hattian | ? | ? | Hattian Bala |
| | Neelam | 3,621 | 106,778 | Athmuqam |
| Poonch | Poonch | 855 | 411,035 | Rawalakot |
| | Haveli | 600 (est.) | 150,000 (est.) | Forward Kahuta |
| | Bagh | 768 | 243,415 | Bagh |
| | Sudhnati | 569 | 334,091 | Pallandari |
| Guztira | 10 barruti | 13.297 | 2.972.501 | Muzaffarabad |

## Ikus, gainera

* Pakistanen banaketa administratiboa

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-21).
* 1 2 3 www.eurojournals.com

## Kanpo estekak

* Webgune ofiziala
* Datuak: Q200130
* Multimedia: Azad Kashmir / Q200130
# Azagaia

Azagaia arma jaurtigarri primitibo eta arin bat da eskuarekin (xabalina bezala) edo bultzagailu baten laguntzaz jaurtitzen dena. Mutur zorrotz eta gogorra (adar, hezur edo sukarrizkoa) izaten zuen, zurezko makil bat, eta, beharbada, azken zatian, luma batzuk ere hegaldia egonkortzeko, geziekin egiten den bezala.
Orokorrean, arkeologoek, indusketetan aurkitzen duten arrasto bakarra, azagaiaren muturra da, zurezko makila, denborarekin, usteldu egiten baita. Arrazoi honengatik, azagaia hitza, arkeologian, arma osoari edo honen muturrari erreferentzia egiteko erabiltzen da, ezberdintasunik gabe.
Azagaiak, Europako Goi Paleolitoko ezaugarriak dira bereziki. Denborarekin, eboluzionatzen joan zirenez gero, posible da historiaurreko kultura ezberdinentzako eredu bereizgarri bat edo gehiago zehaztea:
* Aurignac aldia: Oinarri arrakalatuko azagaiak eta losanjikoak
* Gravette aldia: Oinarri alakatua duten azagaiak eta fusiformeak
* Solutre aldia: Erdialdea lautua duten azagaiak (alakatuak eta fusiformeak ere badaude)
* Madeleine aldia: Aurrekoekin batera, zirriztudun azagaiak agertzen dira (beharbada mikrolitoak sartzeko), oinarri adarkatudun azagaiak eta baita oso modu aberatsean apaindutako azagaiak ere.

## Kanpo estekak

* Datuak: Q740127
* Multimedia: Assegai / Q740127
# Azadi dorrea

Azadi dorrea (persieraz برج آزادی, "Askatasunaren dorrea"), Irango Teheran hiriburuan dagoen eraikin bat da.
1966an Hossein Amanat arkitektoak diseinatu eta 1971ko urriaren 16an inauguratu zen. Iraganean shahren omenez Shahyad dorrea deitzen zen, baina 1979ko Irango Iraultzaren ondoren gaur egungo izena jarri zitzaion.
Behaldean museo txiki bat du.

## Kanpo estekak

* Datuak: Q1140026
* Multimedia: Azadi Tower / Q1140026
# Azacualpa (El Salvador)

Azacualpa El Salvadorko Chalatenango departamenduko udalerri bat da. 10.1 km²ko azalera du eta 2007ko erroldaren arabera 1136 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3631403
* Multimedia: Azacualpa, El Salvador / Q3631403
# Azacualpa (Honduras)

Azacualpa Hondurasko Santa Bárbara departamenduko udalerri bat da. 222.3 km²ko azalera du eta 2013ko datuen arabera 19356 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q935031
* Multimedia: Azacualpa, Honduras / Q935031
# Azadiya Welat

Azadiya Welat (Herri askea euskaraz) Turkian kurdueraz idatzitako egunkari bakarra izan zen. 1990ean sortu zuten astekari gisa eta, 2006ko abuztuaren 15etik, egunkari bihurtu zen. 2016ko abuztuaren 28an, debekatu egin zuten, eta itxiarazi, baita haren langileak atxilotu ere.

## Zentsura eta jazarpena

Egunkari honek Turkiako gobernuaren zentsura jasaten ari zen etengabe: aldi baterako itxierak eta kazetarien eta banatzaileen atxiloketak. 2006ko azaroaren 26an Diyarbakirreko laugarren auzitegiak (Diyarbakir 4.Ağır Ceza Mahkemesi) Hamdullah Yılmaz artikuluen buruari 4 urteko eta 3 hilabeteko espetxe-zigorraldia ezarri zion, esaterako.
Horrez gain, hainbat alditan itxi dute eta beste hainbestetan aldatu behar izan du izenez: Dengê Welat, Azadiya Welat eta abar.
Sorreratik 30 kazetari hil dira polizia turkiarren esku. 2016ko abuztuaren 28an, talde terroristako kide izatea egotzita, egunkaria gobernu dekretuz debekatu zen eta 27 kazetari atxilotu zituzten.

## Erreferentziak

* ↑ https://www.argia.eus/argia-astekaria/2165/azadiya-welat
* ↑ https://www.argia.eus/efemerideen-kanala/turkian-kurdueraz-argitaratzen-zen-egunkari-bakarra-itxi-zuen-poliziak-azadiya-welat

## Kanpo estekak

* (Kurdueraz) Azadiya Welat
* Arrisku kazetaritza: Azadiya Welat (ARGIA)
* Karlos Zurutuza: "Prentsa askearen martiriak", Argia, 2008ko abenduaren 28a.
* Datuak: Q793469
# Belford Roxo

Belford Roxo Brasilgo udalerri bat da, Rio de Janeiroko estatuan kokatua. 483.087 biztanle ditu 77,815 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q737636
* Multimedia: Belford Roxo / Q737636
# Belfort-1 kantonamendua

Belfort-1 kantonamendua Frantziako kantonamendu bat da. Belfort Herrialdea departamenduan dago, Borgoina-Franche-Comté eskualdean. Guztira 1 udalerri ditu eta Belfort da bere hiriburua.

## Kanpo estekak

* Datuak: Q19606680
# Belfort-3 kantonamendua

Belfort-3 kantonamendua Frantziako kantonamendu bat da. Belfort Herrialdea departamenduan dago, Borgoina-Franche-Comté eskualdean. Guztira 1 udalerri ditu eta Belfort da bere hiriburua.

## Kanpo estekak

* Datuak: Q19606683
# Belforteko Lehoia

Belforteko Lehoia (frantsesez: Lion de Belfort) Frédéric Bartholdi eskultore frantziarrak eginiko eskultura erraldoia da. Alemaniako mugatik oso gertu dagoen Frantziako Belfort hirian dago. Monumentua 1870etatik 1871ra izan zen Frantzia-Prusia Gerraren oroimenez altxatu zen. Gerra horretan, Belfort hiriak erasoen aurrean erresistentzia handia erakutsi zuen.

## Historia

Proiektua 1872an hasi zen, 1879an bukatzeko. Belfort hiriaren eta Bartholdi eskultorearen arteko harremanak txarrak ziren eta, ondorioz, monumentua ofizialki ez zen inauguratu. Hala ere, eskultoreak biztanleen laguntza jaso zuen ekintza antolatu zuen inaugurazio moduan. Harreman tar horien ondorioz ere, monumentuari argia emateko proiektua Bartholdik berak bere poltsikotik ordaindu zuen.
1930an, eskulturak Frantziako monumentu historikoaren izendapena jaso zuen.

## Deskribapena

Eskultura 22 metroko luzera du eta 11ko garaiera altura. Egiteko garaian eskultoreak Jean-Baptiste Pezon hezle frantsesaren Brutus lehoia erabili zuen modelo gisa. Egiteko gres arrosaren blokeak erabili ziren; blokeak Pérousetik eraman zituzten eta Belforteko gotorlekuaren aurrean artistak zizelatu zituen, ondoren monumentua muntatzeko.

## Erreplikak

Munduan badira lehoi honen erreplikak baina tamaina txikiagotan: bat Parisen dago, Denfert-Rochereau plazan, bestea Montrealen, Square Dorchesterren.

## Iruditegia

* Lehoia aurretik ikusita.
* Ikuspegi orokorra.
* Parisko Lehoia, Denfert-Rochereau plazan.
* Montrealgo erreplika.

## Erreferentziak

* 1 2 Dominique Lhomme, « Le Lion de Belfort », L'Alsace.fr,‎ 4 janvier 2010

## Kanpo estekak

* (Frantsesez):Informazio turistikoa.
* Datuak: Q926536
* Multimedia: Lion of Belfort / Q926536
# Belfort

Belfort (franche-comteraz Béfô, alemanez Beffert) Frantziako Belfort Herrialdea departamenduko hiriburua da.

## Geografia

Vosges mendiak eta Jura mendilerroaren artean kokatuta, Savoureuse eskualdean dago. Rhin eta Rodano ibaien arteko bideak zeharkatzen du hiria.

## Auzoak

Hamar auzo ditu:
* Jean Jaurès (8.418 biztanle)
* Centre-Ville / Faubourg de Montbéliard (7.578 biztanle)
* Belfort-Nord (6.159 biztanle)
* Résidences - Bellevue (5.890 biztanle)
* Résidences - La Douce (4.483 biztanle)
* Le Mont / Les Barres (4.377 biztanle)
* La Pépinière (3.878 biztanle)
* Les Glacis du Château (3.592 biztanle)
* Vieille Ville / Le Fourneau (3.235 biztanle)
* La Miotte / Les Forges (2.796 biztanle)

## Belfortar ospetsuak

* François Joseph Heim (1787-1865), margolaria
* Louis-Gabriel-Charles Vicaire (1848-1900), poeta
* Jean-Pierre Chevènement (1939), politikaria

## Hiri senidetuak

Belfort ondorengo hiriekin senidetuta dago:
* Leonberg (Alemania)
* Lobenstein (Alemania)
* Skikda (Aljeria)
* Delémont (Suitza)
* Stafford (Erresuma Batua)
* Zaporizhia (Ukraina)
* Novi Beograd (Serbia)

## Galeria

* Belvédère : iparraldea
* Belvédère : mendebaldea
* Belvédère : hegoaldea
* Saint-Christophe katedrala
* Departamenduaren egoitza
* Enparantza
* Grande Fontaine enparantza
* Legrand komandantea
* Rempart
* Fortea
* Bourgeois dorrea
* Belfortko Lehoia
* Ikuspegia
* Brisach atea
* Udaletxea

## Kanpo estekak

* (Frantsesez) Webgune ofiziala
* Datuak: Q171545
* Multimedia: Belfort / Q171545
# Belfort Herrialdea

Belfort Herrialdea (frantsesez Territoire de Belfort, frankoproventzeraz Tèrritouèro de Bélfôrt) Frantziako Borgoina-Franche-Comté eskualdeko departamendua da (90).
Prefektura Belfort hirian dago.
Mugakide ditu Doubs, Saona Garaia, Vosgeak eta Rhin Garaia eta Suitzako Jura kantonamendua.

## Erreferentziak

* ↑ Euskaltzaindia. 36. araua: Frantziako Errepublikako eskualde- departamendu- eta hiriburu-izenak. .

## Kanpo estekak

* Datuak: Q12782
* Multimedia: Territoire de Belfort / Q12782
# Belforte Monferrato

Belforte Monferrato Italiako udalerri bat da. Alessandriako probintzian kokatuta dago, Piemonte eskualdean. 498 biztanle ditu, 8,33 kilometro koadroko azaleran banatuta.

## Mugakideak

Belforte Monferratok honako udalerri hauekin egiten du muga:
Ovada Rossiglione Tagliolo Monferrato

## Kanpo estekak

* Datuak: Q17268
* Multimedia: Belforte Monferrato / Q17268
# Belfort-2 kantonamendua

Belfort-2 kantonamendua Frantziako kantonamendu bat da. Belfort Herrialdea departamenduan dago, Borgoina-Franche-Comté eskualdean. Guztira 1 udalerri ditu eta Belfort da bere hiriburua.

## Kanpo estekak

* Datuak: Q19606681
# Belforte del Chienti

Belforte del Chienti Italiako udalerri bat da. Maceratako probintzian kokatuta dago, Markak eskualdean. 1.825 biztanle ditu, 16,05 kilometro koadroko azaleran banatuta.

## Mugakideak

Belforte del Chientik honako udalerri hauekin egiten du muga:
Caldarola Camporotondo di Fiastrone Serrapetrona Tolentino

## Kanpo estekak

* Datuak: Q73218
* Multimedia: Belforte del Chienti / Q73218
# Belforte all'Isauro

Belforte all'Isauro Italiako udalerri bat da. Pesaro eta Urbinoko probintzian kokatuta dago, Markak eskualdean. 737 biztanle ditu, 12,29 kilometro koadroko azaleran banatuta.

## Mugakideak

Belforte all'Isaurok honako udalerri hauekin egiten du muga:
Carpegna Piandimeleto Sant'Angelo in Vado Sestino

## Kanpo estekak

* Datuak: Q190285
* Multimedia: Belforte all'Isauro / Q190285
# Bavariako Itzulia

Bavariako Itzulia :
| Orokortasunak ||
| Kirola | Errepideko txirrindularitza |
| Sorrera | 1980 |
| Desagertzea | 2015 |
| Ekitaldi kopurua | 27 (urtea: 2015) |
| Aldizkotasuna | urterokoa (Mai) |
| Mota | Kirol lehiaketa errepikakor |
| translation for raceinfobox_translate index 33 not found | Alemania |
| Lekua | Bavaria |
| Antolatzailea | UCI |
| Webgune ofiziala | Webgune ofiziala |
| Palmaresa ||
| Azken garailea | Alex Dowsett |
| Garaipen gehien lortu duena | Jens Voigt Michael Rich (3 garaipen) |
| | Dokumentazioa |
Bavariako Itzulia (ofizialki alemanieraz Bayern Rundfahrt), urtero, maiatzean, Alemaniako Bavaria estatuan korritzen zen etapakako txirrindularitza lasterketa bat izan zen. Alemaniako txirrindularitza lasterketarik garrantzitsuena da 2009an Alemaniako Itzulia desagertu zenetik eta herrialde honetan ospatzen den etapakako lasterketa bakarra 2010ean Saxoniako Itzulia desagertu ondoren.
1980an sortu zen, baina 1989 arte ez zen ireki txirrindulari profesionalentzat. 2005ean UCI Zirkuitu Kontinentalak sortu zirenetik UCI Europe Tourreko zati da, 2.HC mailan. 2015ean jokatu zen azkeneko aldiz, babesle faltagatik.

## Palmares profesionala

| Urtea | Garailea | Bigarrena | Hirugarrena |
| 1989 | Kai Hundertmarck | Koen Van Rooy | Hans Knauer |
| 1990 | Jörg Paffrath | Lubos Lom | Eddy Seigneur |
| 1991 | Brian Walton | Lutz Lehmann | Thomas Fleischer |
| 1992 | Jacques Jolidon | Willy Willems | Dirk Schiffner |
| 1993 | Alexander Kastenhuber | Jens Zemke | Daniel Lanz |
| 1994 | Pavel Padrnos | Jimmi Madsen | Thomas Liese |
| 1995 | Timo Scholz | Volker Ordowski | Arnaud August |
| 1996 | Uwe Peschel | Michael Rich | Andreas Walzer |
| 1997 | Christian Henn | Bert Dietz | Arnaud Pretot |
| 1998 | Steffen Kjaergaard | Axel Merckx | Daniel Atienza |
| 1999 | Rolf Aldag | Sven Gaute Hölestöl | Torsten Schmidt |
| 2000 | Jens Voigt | Michael Rich | Tobias Steinhauser |
| 2001 | Jens Voigt | Rolf Aldag | Artour Babaitsev |
| 2002 | Michael Rich | Jens Voigt | Yuriy Krivtsov |
| 2003 | Michael Rich | Patrik Sinkewitz | Thomas Liese |
| 2004 | Jens Voigt | Andreas Klöden | Tomasz Brozyna |
| 2005 | Michael Rich | Alexandre Vinokourov | Linus Gerdemann |
| 2006 | José Alberto Martínez | Beat Zberg | Luke Roberts |
| 2007 | Stefan Schumacher | Bert Grabsch | Jens Voigt |
| 2008 | Christian Knees | Andreas Dietziker | Niki Terpstra |
| 2009 | Linus Gerdemann | Maxime Monfort | David Le Lay |
| 2010 | Maxime Monfort | Adriano Malori | Simon Spilak |
| 2011 | Geraint Thomas | Nicki Sørensen | Michael Albasini |
| 2012 | Michael Rogers | Jerome Coppel | Vladimir Gusev |
| 2013 | Adriano Malori | Geraint Thomas | Jan Bárta |
| 2014 | Geraint Thomas | Mathias Frank | Vassil Kirienka |
| 2015 | Alex Dowsett | Tiago Machado | Jan Bárta |

## Kanpo estekak

* (Alemanez)Webgune ofiziala
* Datuak: Q251092
* Multimedia: Bayern Rundfahrt / Q251092
# Bavans kantonamendua

Bavans kantonamendua Frantziako kantonamendu bat da. Doubs departamenduan dago, Borgoina-Franche-Comté eskualdean. Guztira 74 udalerri ditu eta Bavans da bere hiriburua.

## Kanpo estekak

* Datuak: Q17174679